title: KOMISIJAS ĪSTENOŠANAS REGULA (ES) …/.. ar kuru groza Īstenošanas regulu (ES) Nr. 2016/6, ar ko pēc avārijas Fukušimas atomelektrostacijā paredz īpašus nosacījumus, kas reglamentē tādas barības un pārtikas importu, kuras izcelsmes vieta ir Japāna vai kura nosūtīta no Japānas

text:
               KOMISIJAS ĪSTENOŠANAS REGULA (ES) …/..

               (10.11.2017),

               ar kuru groza Īstenošanas regulu (ES) Nr. 2016/6, ar ko pēc avārijas Fukušimas atomelektrostacijā paredz īpašus nosacījumus, kas reglamentē tādas barības un pārtikas importu, kuras izcelsmes vieta ir Japāna vai kura nosūtīta no Japānas

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu
                  1
               , un jo īpaši tās 53. panta 1. punkta b) apakšpunkta ii) punktu,

               tā kā:

               (1)Lai aizsargātu sabiedrības veselību, dzīvnieku veselību vai vidi gadījumā, kad attiecīgu risku nevar apmierinoši novērst ar pasākumiem, ko veic atsevišķas dalībvalstis, Regulas (EK) Nr. 178/2002 53. pantā paredzēta iespēja pieņemt atbilstošus Savienības ārkārtas pasākumus attiecībā uz pārtiku un barību, kas importēta no trešās valsts.

               (2)Pēc avārijas, kas 2011. gada 11. martā notika Fukušimas atomelektrostacijā, Komisija tika informēta, ka radionuklīdu līmenis konkrētos Japānas izcelsmes pārtikas produktos pārsniedz Japānā piemērojamos rīcības līmeņus attiecībā uz pārtiku. Šāda kontaminācija var apdraudēt sabiedrības veselību un dzīvnieku veselību Savienībā, tāpēc tika pieņemta Komisijas Īstenošanas regula (ES) Nr. 297/2011
                  2
               . Minētā regula tika aizstāta ar Komisijas Īstenošanas regulu (ES) Nr. 961/2011
                  3
               , kas vēlāk tika aizstāta ar Komisijas Īstenošanas regulu (ES) Nr. 284/2012
                  4
               . Pēdējā minētā regula tika aizstāta ar Komisijas Īstenošanas regulu (ES) Nr. 996/2012
                  5
               , kas vēlāk tika aizstāta ar Komisijas Īstenošanas regulu (ES) Nr. 322/2014
                  6
               , kas savukārt tika aizstātā ar Komisijas Īstenošanas regulu (ES) Nr. 2016/6
                  7
               .

               (3)Tā kā Īstenošanas regulā (ES) Nr. 2016/6 ir noteikts, ka tajā paredzētie pasākumi ir jāpārskata līdz 2016. gada 30. jūnijam, un lai ņemtu vērā situācijas turpmāko attīstību un 2015. un 2016. gada datus par radioaktivitātes sastopamību barībā un pārtikā, ir lietderīgi grozīt Īstenošanas regulu (ES) Nr. 2016/6.

               (4)Ar Padomes Regulu (Euratom) 2016/52
                  8
                atceļ Padomes Regulu (Euratom) Nr. 3954/87
                  9
                un Komisijas Regulu (Euratom) Nr. 770/90
                  10
               , un tāpēc ir lietderīgi attiecīgi grozīt atsauces uz šīm regulām.

               (5)Līdzšinējie pasākumi ir pārskatīti, ņemot vērā datus, ko par piekto un sesto veģetācijas periodu (no 2015. gada janvāra līdz 2016. gada decembrim) pēc avārijas sniegušas Japānas iestādes, — vairāk nekā 132 000 analīžu datus par paaugstinātas radioaktivitātes sastopamību barībā un pārtikā, izņemot liellopu gaļu, un vairāk nekā 527 000 analīžu datus par paaugstinātas radioaktivitātes sastopamību liellopu gaļā.

               (6)Japānas iestāžu iesniegtie dati liecina, ka piektajā un sestajā veģetācijas periodā pēc avārijas nav novērots maksimālo radioaktivitātes līmeņu pārsniegums barībā un pārtikā, kuras izcelsme ir Akitā, un pirms eksporta uz Savienību attiecībā uz radioaktivitātes klātbūtni vairs nav nepieciešams pieprasīt tādas barības un pārtikas paraugu ņemšanu un analīzes, kuras izcelsme ir Akitas prefektūrās.

               (7)Ņemot vērā Japānas iestāžu sniegtos sastopamības datus par 2014., 2015. un 2016. gadu attiecībā uz Fukušimas prefektūras izcelsmes barību un pārtikas produktiem, ir lietderīgi atcelt prasību veikt rīsu un no tiem atvasinātu produktu paraugu ņemšanu un analīzi pirms to eksportēšanas uz Savienību. Attiecībā uz citu šīs prefektūras izcelsmes barību un pārtiku ir lietderīgi saglabāt prasību pirms eksportēšanas uz Savienību ņemt paraugus un tos analizēt.

               (8)Attiecībā uz Gummas, Ibaraki, Točigi, Ivates un Čibas prefektūrām pašlaik ir noteikta prasība pirms eksportēšanas uz Savienību ņemt paraugus no sēnēm, zivīm, zivsaimniecības produktiem un konkrētiem pārtikā lietojamiem savvaļas augiem un no to pārstrādes produktiem un atvasinātajiem produktiem un veikt šo paraugu analīzi. Sastopamības dati par piekto un sesto veģetācijas periodu liecina, ka attiecībā uz dažām no šīm barības un pārtikas precēm, kuru izcelsme ir noteiktās prefektūrās, ir lietderīgi atcelt prasību pirms eksportēšanas uz Savienību ņemt to paraugus un tos analizēt.

               (9)Attiecībā uz Akitas, Jamagatas un Nagano prefektūrām pašlaik ir noteikta prasība pirms eksportēšanas uz Savienību ņemt paraugus no sēnēm un konkrētiem pārtikā lietojamiem savvaļas augiem un no to pārstrādes produktiem un atvasinātajiem produktiem un veikt šo paraugu analīzi. Sastopamības dati par piekto un sesto veģetācijas periodu liecina, ka vairs nav nepieciešams noteikt prasību ņemt Akitas prefektūras izcelsmes barības un pārtikas produktu paraugus un veikt to analīzi, un ir lietderīgi atcelt prasību pirms eksportēšanas uz Savienību ņemt Jamagatas un Nagano prefektūru izcelsmes dažu ēdamu savvaļas augu paraugus un tos analizēt.

               (10)Sastopamības dati par piekto un sesto veģetācijas periodu liecina, ka ir lietderīgi saglabāt prasību pirms eksportēšanas uz Savienību ņemt paraugus no sēnēm, kuru izcelsme ir Šidzuokas, Jamanaši un Ņiigatas prefektūrā, un veikt to analīzi.

               (11)Ņemot vērā sastopamības datus par piekto un sesto veģetācijas periodu, ir lietderīgi Īstenošanas regulas (ES) 2016/6 noteikumus strukturēt tā, lai tiktu sagrupētas tās prefektūras, kuru izcelsmes barībai un pārtikai jāņem paraugi un jāanalizē pirms eksporta uz Savienību.

               (12)Kontroles, kas veiktas importēšanas laikā, liecina, ka Japānas iestādes pareizi īsteno īpašos nosacījumus, kas noteikti Savienības tiesību aktos, un ka jau ilgāk nekā piecus gadus importa kontrolēs nav konstatēta neatbilstība. Tāpēc ir lietderīgi nepalielināt importa kontroļu biežumu.

               (13)Ir lietderīgi paredzēt Īstenošanas regulas (ES) Nr. 2016/6 noteikumu pārskatīšanu, kad būs pieejami paraugu ņemšanas un analīžu rezultāti par radioaktivitātes sastopamību barībā un pārtikā septītajā un astotajā veģetācijas periodā (2017. un 2018. gadā) pēc avārijas, tas ir, līdz 2019. gada 30. jūnijam.

               (14)Tādēļ Īstenošanas regula (ES) Nr. 2016/6 būtu attiecīgi jāgroza.

               (15)Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

               1. pants

               Īstenošanas regulu (ES) Nr. 2016/6 groza šādi:

               1)regulas 1. panta ievadteikumu aizstāj ar šādu:

               “Šo regulu piemēro tādai barībai un pārtikai, tostarp mazsvarīgai pārtikai, Padomes Regulas (Euratom) Nr. 2016/52(*) 1. panta nozīmē (“produkti”), kuras izcelsme ir Japānā vai kura nosūtīta no Japānas, izņemot:

               ____________________________

               (*)OV L 13, 20.1.2016., 2. lpp.”

               2)regulas 5. pantu groza šādi:

               a)panta 1. punktu aizstāj ar šādu:

               “1.Katram barības un pārtikas sūtījumam, kas minēts II pielikumā un klasificēts ar tur norādītajiem KN kodiem, un salikta sastāva barībai un pārtikai, kas satur vairāk nekā 50 % šīs barības un pārtikas un kuras izcelsme ir Japānā vai kura nosūtīta no Japānas, pievieno derīgu izcelsmes deklarāciju, kas sagatavota un parakstīta saskaņā ar 6. pantu.”;

               b)panta 3. punkta c) apakšpunktu aizstāj ar šādu:

               c)produkts ir nosūtīts no II pielikumā uzskaitītajām prefektūrām, attiecībā uz kurām ir noteikta prasība ņemt attiecīgā produkta paraugus un veikt to analīzi, bet tā izcelsme nav šajās prefektūrās, un tranzīta vai apstrādes laikā tas nav bijis eksponēts radioaktivitātei; vai”

               c)panta 4. punktu aizstāj ar šādu:

               “4.II pielikumā minētajām zivīm un zivsaimniecības produktiem, kas nozvejoti vai ievākti Fukušimas, Gummas, Točigi, Mijagi, Ibaraki, Čibas vai Ivates prefektūru piekrastes ūdeņos, neatkarīgi no tā, kur šos produktus izkrauj, pievieno 1. punktā minēto deklarāciju un analītisko ziņojumu ar paraugu ņemšanas un analīžu rezultātiem.”;

               3)regulas 14. pantu aizstāj ar šādu:

               “14. pants
                  Pārskatīšana

               Šo regulu pārskata pirms 2019. gada 30. jūnija.”;

               4)I pielikumu aizstāj ar šīs regulas I pielikuma tekstu;

               5)II pielikumu aizstāj ar šīs regulas II pielikuma tekstu;

               6)III pielikumu aizstāj ar šīs regulas III pielikuma tekstu.

               2. pants
                  Pārejas noteikums

               Barības un pārtikas sūtījumus, uz kuriem attiecas Īstenošanas regulas (ES) 2016/6 darbības joma un kas izvesti no Japānas pirms šīs regulas spēkā stāšanās dienas, drīkst importēt Savienībā atbilstīgi nosacījumiem, kas noteikti ar Īstenošanas regulu (ES) 2016/6, pirms tā tika grozīta ar šo regulu.

               3. pants
                  Stāšanās spēkā

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 10.11.2017

                     Komisijas vārdā –

                     priekšsēdētājs
                     Jean-Claude JUNCKER

                     (1)
                  OV L 31, 1.2.2002., 1. lpp.

                     (2)
                  Komisijas 2011. gada 25. marta Īstenošanas regula (ES) Nr. 297/2011, ar ko pēc avārijas Fukusimas atomelektrostacijā paredz īpašus nosacījumus, kuri reglamentē Japānas izcelsmes pārtikas un barības importu un pārtikas un barības sūtījumus no Japānas (OV L 80, 26.3.2011., 5. lpp.).

                     (3)
                  Komisijas 2011. gada 27. septembra Īstenošanas regula (ES) Nr. 961/2011, ar kuru pēc avārijas Fukusimas atomelektrostacijā paredz īpašus noteikumus, kas reglamentē Japānas izcelsmes pārtikas un barības importu un pārtikas un barības sūtījumus no Japānas, un ar kuru atceļ Regulu (ES) Nr. 297/2011
                     (OV L 252, 28.9.2011., 10. lpp.).

                     (4)
                  Komisijas 2012. gada 29. marta Īstenošanas regula (ES) Nr. 284/2012, ar ko pēc avārijas Fukusimas atomelektrostacijā paredz īpašus noteikumus, kuri reglamentē Japānas izcelsmes pārtikas un barības importu un pārtikas un barības sūtījumus no Japānas, un ar ko atceļ Īstenošanas regulu (ES) Nr. 961/2011 (OV L 92, 30.3.2012., 16. lpp.).

                     (5)
                  Komisijas 2012. gada 26. oktobra Īstenošanas regula (ES) Nr. 996/2012, ar ko pēc avārijas Fukusimas atomelektrostacijā paredz īpašus noteikumus, kuri reglamentē Japānas izcelsmes pārtikas un barības importu un pārtikas un barības sūtījumus no Japānas, un ar ko atceļ Īstenošanas regulu (ES) Nr. 284/2012 (OV L 299, 27.10.2012., 31. lpp.).

                     (6)
                  Komisijas 2014. gada 28. marta Īstenošanas regula (ES) Nr. 322/2014, ar kuru pēc avārijas Fukušimas atomelektrostacijā paredz īpašus nosacījumus, kas reglamentē tādas barības un pārtikas importu, kuras izcelsmes vieta ir Japāna vai kura nosūtīta no Japānas (OV L 95, 29.3.2014., 1. lpp.).

                     (7)
                  Komisijas 2016. gada 5. janvāra Īstenošanas regula (ES) Nr. 2016/6, ar ko pēc avārijas Fukušimas atomelektrostacijā paredz īpašus nosacījumus, kas reglamentē tādas barības un pārtikas importu, kuras izcelsmes vieta ir Japāna vai kura nosūtīta no Japānas, un ar ko atceļ Īstenošanas regulu (ES) Nr. 322/2014
                     (OV L 3, 6.1.2016., 5. lpp.).

                     (8)
                  Padomes 2016. gada 15. janvāra Regula (Euratom) 2016/52, ar ko nosaka maksimālos pieļaujamos pārtikas un barības radioaktīvā piesārņojuma līmeņus pēc kodolavārijas vai jebkuras citas radiācijas avārijsituācijas un atceļ Padomes Regulu (Euratom) Nr. 3954/87 un Komisijas Regulas (Euratom) Nr. 944/89 un (Euratom) Nr. 770/90 (OV L 13, 20.1.2016., 2. lpp.).

                     (9)
                  Padomes 1987. gada 22. decembra Regula (Euratom) Nr. 3954/87 par pārtikas produktu un lopbarības maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas situācijas (OV L 371, 30.12.1987., 11. lpp.).

                     (10)
                  Komisijas 1990. gada 29. marta Regula (Euratom) Nr. 770/90 par barības maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas (OV L 83, 30.3.1990., 78. lpp.).

    ---documentbreak---

               LV

               PIELIKUMS

               I PIELIKUMS

               Regulas (ES) Nr. 2016/6 I pielikumu aizstāj ar šādu:

               “I PIELIKUMS

               Japānas tiesību aktos paredzētie maksimālie līmeņi pārtikai1 (Bq/kg)

                        Zīdaiņu un mazu bērnu pārtika

                        Piens un dzērieni uz piena bāzes

                        Minerālūdens un tamlīdzīgi dzērieni un tējas uzlējums no nefermentētām lapām

                        Cita pārtika

                        Cēzija134 un cēzija137 kopējais daudzums

                        502

                        502

                        102

                        1002

               (1)Kaltētiem produktiem, kurus paredzēts lietot uzturā rekonstituētā veidā, maksimālo līmeni piemēro lietošanai uzturā gatavam rekonstituētam produktam.

               Kaltētām sēnēm piemērojamais rekonstituēšanas koeficients ir 5.

               Attiecībā uz tēju maksimālo līmeni piemēro uzlējumam no nefermentētām tējas lapām. Kaltētas tējas apstrādes koeficients ir 50, tādēļ 500 Bq/kg maksimālais līmenis kaltētām tējas lapām nodrošina, ka līmenis tējas uzlējumā nepārsniedz 10 Bq/kg maksimālo līmeni.

               (2)Lai nodrošinātu atbilstību Japānā pašlaik piemērotajiem maksimālajiem līmeņiem, ar šīm vērtībām provizoriski aizstāj vērtības, kas noteiktas Regulā (Euratom) Nr. 2016/52.

               Japānas tiesību aktos paredzētie maksimālie līmeņi barībai 1 (Bq/kg)

                        Liellopiem un zirgiem paredzēta barība

                        Cūkām paredzēta barība

                        Mājputniem paredzēta barība

                        Zivīm paredzēta barība 3

                        Cēzija134 un cēzija137 kopējais daudzums

                        1002

                        802

                        1602

                        402

               (1)Maksimālais līmenis attiecas uz barību, kuras mitruma saturs ir 12 %.

               (2)Lai nodrošinātu atbilstību Japānā pašlaik piemērotajiem maksimālajiem līmeņiem, ar šīm vērtībām provizoriski aizstāj vērtības, kas noteiktas Regulā (Euratom) Nr. 2016/52.

               (3)Izņemot barību, kas paredzēta dekoratīvām zivīm.”

               II PIELIKUMS

               Regulas (ES) Nr. 2016/6 II pielikumu aizstāj ar šādu:

               “II PIELIKUMS

               Barība un pārtika, no kuras ir jāņem paraugi un kurai analīzēs jānosaka cēzija-134 un cēzija-137 klātbūtne pirms tās eksportēšanas uz Savienību

               a)produkti, kuru izcelsme ir Fukušimas prefektūrā:

               –sēnes un no tām atvasinātie produkti, ko klasificē ar KN kodiem 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 un ex 2005 99 80;

               –zivis un zivsaimniecības produkti, ko klasificē ar KN kodiem 0302, 0303, 0304, 0305, 0308, 1504 10, 1504 20, 1604, izņemot:

               −
                     Japānas seriola (Seriola quinqueradiata) un dzeltenastes seriola (Seriola lalandi), ko klasificē ar KN kodiem ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     lielā seriola (Seriola dumerili), ko klasificē ar KN kodiem ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     Japānas jūras plaudis (Pagrus major), ko klasificē ar KN kodiem 0302 85 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     Jaunzēlandes zobaine (Pseudocaranx dentex), ko klasificē ar KN kodiem ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     Klusā okeāna zilā tunzivs (Thunnus orientalis), ko klasificē ar KN kodiem ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     austrumu makrele (Scomber japonicus), ko klasificē ar KN kodiem ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 un ex 1604 20 50;

               –sojas pupiņas un no tām atvasinātie produkti, ko klasificē ar KN kodiem 1201 90 00, 1208 10 00 un 1507;

               –Japānas tūsklapes (fuki) (Petasites japonicus) un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –Aralia spp. un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –bambusa dzinumi (Phyllostachys pubescens) un no tiem atvasinātie produkti, ko klasificē ar KN kodiem ex 07 09 99, ex 0710 80, ex 0711 90, ex 0712 90, ex 2004 90 un 2005 91 00;

               –parastās ērgļpapardes (Pteridium aquilinum) un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –košiaburas (Eleutherococcus sciadophylloides dzinumi) un no tiem atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –Japānas osmundas (Osmunda japonica) un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –parastās strauspapardes (Matteuccia struthiopteris) un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –(Japānas) hurmas (Diospyros sp.) un no tām atvasinātie produkti, ko klasificē ar KN kodiem 0810 70 00, ex 0811 90, ex 0812 90 un ex 0813 50;

               b)produkti, kuru izcelsme ir Mijagi prefektūrā:

               –sēnes un no tām atvasinātie produkti, ko klasificē ar KN kodiem 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 un ex 2005 99 80;

               –zivis un zivsaimniecības produkti, ko klasificē ar KN kodiem 0302, 0303, 0304, 0305, 0308, 1504 10, 1504 20, 1604, izņemot:

               −
                     Japānas seriola (Seriola quinqueradiata) un dzeltenastes seriola (Seriola lalandi), ko klasificē ar KN kodiem ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     lielā seriola (Seriola dumerili), ko klasificē ar KN kodiem ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     Japānas jūras plaudis (Pagrus major), ko klasificē ar KN kodiem 0302 85 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     Jaunzēlandes zobaine (Pseudocaranx dentex), ko klasificē ar KN kodiem ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     Klusā okeāna zilā tunzivs (Thunnus orientalis), ko klasificē ar KN kodiem ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     austrumu makrele (Scomber japonicus), ko klasificē ar KN kodiem ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90,  ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 un ex 1604 20 50;

               –Aralia spp. un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –bambusa dzinumi (Phyllostachys pubescens) un no tiem atvasinātie produkti, ko klasificē ar KN kodiem ex 07 09 99, ex 0710 80, ex 0711 90, ex 0712 90, ex 2004 90 un 2005 91 00;

               –parastās ērgļpapardes (Pteridium aquilinum) un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –košiaburas (Eleutherococcus sciadophylloides dzinumi) un no tiem atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –Japānas osmundas (Osmunda japonica) un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –parastās strauspapardes (Matteuccia struthiopteris) un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               c)produkti, kuru izcelsme ir Nagano prefektūrā:

               –sēnes un no tām atvasinātie produkti, ko klasificē ar KN kodiem 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 un ex 2005 99 80;

               –Aralia spp. un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –košiaburas (Eleutherococcus sciadophylloides dzinumi) un no tiem atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –Japānas osmundas (Osmunda japonica) un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               –parastās strauspapardes (Matteuccia struthiopteris) un no tām atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               d)produkti, kuru izcelsme ir Gummas, Ibaraki, Točigi, Čibas vai Ivates prefektūrā:

               –sēnes un no tām atvasinātie produkti, ko klasificē ar KN kodiem 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 un ex 2005 99 80;

               –zivis un zivsaimniecības produkti, ko klasificē ar KN kodiem 0302, 0303, 0304, 0305, 0308, 1504 10, 1504 20, 1604, izņemot:

               −
                     Japānas seriola (Seriola quinqueradiata) un dzeltenastes seriola (Seriola lalandi), ko klasificē ar KN kodiem ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     lielā seriola (Seriola dumerili), ko klasificē ar KN kodiem ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     Japānas jūras plaudis (Pagrus major), ko klasificē ar KN kodiem 0302 85 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     Jaunzēlandes zobaine (Pseudocaranx dentex), ko klasificē ar KN kodiem ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     Klusā okeāna zilā tunzivs (Thunnus orientalis), ko klasificē ar KN kodiem ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 un ex 1604 20 90;

               −
                     austrumu makrele (Scomber japonicus), ko klasificē ar KN kodiem ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 un ex 1604 20 50;

               –bambusa dzinumi (Phyllostachys pubescens) un no tiem atvasinātie produkti, ko klasificē ar KN kodiem ex 07 09 99, ex 0710 80, ex 0711 90, ex 0712 90, ex 2004 90 un 2005 91 00;

               –košiaburas (Eleutherococcus sciadophylloides dzinumi) un no tiem atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               e)produkti, kuru izcelsme ir Jamanaši, Jamagatas, Šidzuokas vai Ņiigatas prefektūrā:

               –sēnes un no tām atvasinātie produkti, ko klasificē ar KN kodiem 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 un ex 2005 99 80;

               –košiaburas (Eleutherococcus sciadophylloides dzinumi) un no tiem atvasinātie produkti, ko klasificē ar KN kodiem ex 0709 99, ex 0710 80, ex 0711 90 un ex 0712 90;

               f)salikta sastāva produkti, kas satur vairāk nekā 50 % produktu, kas minēti šā pielikuma a)–e) punktā.

               III PIELIKUMS

               Regulas (ES) Nr. 2016/6 III pielikumu aizstāj ar šādu:

               “III PIELIKUMS

               Deklarācija importam Savienībā

               ………………………………………………………… (produkts un izcelsmes valsts)

               Partijas identifikācijas kods
                     Deklarācijas Nr.

               Saskaņā ar Komisijas Īstenošanas regulu (ES) 2016/6, ar ko pēc avārijas Fukušimas atomelektrostacijā paredz īpašus nosacījumus, kas reglamentē tādas barības un pārtikas importu, kuras izcelsmes vieta ir Japāna vai kura nosūtīta no Japānas,

                  (Īstenošanas regulas (ES) 2016/6 6. panta 2. vai 3. punktā minētais pilnvarotais pārstāvis)

               DEKLARĒ, ka

                  (Īstenošanas regulas (ES) 2016/6 5. panta 1. punktā minētie produkti)

               šajā sūtījumā, ko veido

                  (sūtījuma, produkta apraksts, iepakojumu skaits un veids, bruto vai neto svars)

               un ko
                     (iekraušanas vieta)

               ..
                     (iekraušanas datums)

               iekrāvis
                     (pārvadātāja identifikācija),

               un kas tiek sūtīts uz
                     (galamērķa vieta un valsts)

               un nāk no uzņēmuma

                  (uzņēmuma nosaukums un adrese),

               atbilst Japānā spēkā esošajiem tiesību aktiem attiecībā uz cēzija-134 un cēzija-137 kopējā daudzuma maksimālajiem līmeņiem;

               DEKLARĒ, ka sūtījums satur:

               produktus, kuri minēti II pielikumā Īstenošanas regulai (ES) 2016/6, kas grozīta ar Regulu (ES) 2017/xxx, un kuri ir novākti un/vai pārstrādāti pirms 2011. gada 11. marta;

               produktus, kuri minēti II pielikumā Īstenošanas regulai (ES) 2016/6, kas grozīta ar Regulu (ES) 2017/xxx, kuru izcelsme nav un kuri netiek nosūtīti no kādas no Īstenošanas regulas (ES) 2016/6, kas grozīta ar Regulu (ES) Nr. 2017/xxx, II pielikumā uzskaitītajām prefektūrām, kurām noteikta prasība ņemt attiecīgā produkta paraugus un veikt to analīzi;

               produktus, kuri minēti II pielikumā Īstenošanas regulai (ES) 2016/6, kas grozīta ar Regulu (ES) 2017/xxx, kuri nosūtīti, bet kuru izcelsme nav kādā no Īstenošanas regulas (ES) 2016/6, kas grozīta ar Regulu (ES) Nr. 2017/xxx, II pielikumā uzskaitītajām prefektūrām, kurām noteikta prasība ņemt attiecīgā produkta paraugus un veikt to analīzi, un kuri tranzīta vai pārstrādes laikā nav bijuši eksponēti radioaktivitātei;

               produktus, kuri minēti II pielikumā Īstenošanas regulai (ES) 2016/6, kas grozīta ar Regulu (ES) 2017/xxx, kuru izcelsme ir kādā no Īstenošanas regulas (ES) 2016/6, kas grozīta ar Regulu (ES) Nr. 2017/xxx, II pielikumā uzskaitītajām prefektūrām, kurām noteikta prasība ņemt attiecīgā produkta paraugus un veikt to analīzi, un kuru paraugi ņemti(datums) un tiem veiktas laboratorijas analīzes
                  (datums)(laboratorijas nosaukums), lai noteiktu radionuklīdu cēzija-134 un cēzija-137 līmeni. Analītiskais ziņojums ir pievienots;

               nezināmas izcelsmes produktus, kas minēti II pielikumā Īstenošanas regulai (ES) 2016/6, kas grozīta ar Regulu (ES) Nr. 2017/xxx, vai no tiem atvasinātus produktus, vai salikta sastāva barību vai pārtiku, kas satur vairāk nekā 50 % šo produktu nezināmas izcelsmes sastāvdaļas(-u) veidā, un kuru paraugi ņemti …(datums) un tiem veiktas laboratorijas analīzes................(datums) … (laboratorijas nosaukums), lai noteiktu radionuklīdu cēzija-134 un cēzija-137 līmeni. Analītiskais ziņojums ir pievienots.

               (Vieta)
                     (datums)

               Īstenošanas regulas (ES) 2016/6
                  6. panta 2. vai 3. punktā minētā
                  pilnvarotā pārstāvja
                   zīmogs un paraksts


title: KOMISIJAS ĪSTENOŠANAS REGULA (ES) …/.. ar ko Īstenošanas regulu (ES) Nr. 427/2014 groza, lai to pielāgotu izmaiņām reglamentētajā testa procedūrā un lai vienkāršotu pieteikumu iesniegšanas un sertificēšanas administratīvās procedūras

text:
               KOMISIJAS ĪSTENOŠANAS REGULA (ES) …/..

               (21.2.2018),

               ar ko Īstenošanas regulu (ES) Nr. 427/2014 groza, lai to pielāgotu izmaiņām reglamentētajā testa procedūrā un lai vienkāršotu pieteikumu iesniegšanas un sertificēšanas administratīvās procedūras

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2011. gada 11. maija Regulu (ES) Nr. 510/2011 par emisiju standartu noteikšanu jauniem vieglajiem kravas automobiļiem saistībā ar Savienības integrēto pieeju vieglo transportlīdzekļu CO2 emisiju samazināšanai
                  1
                un jo īpaši tās 12. panta 2. punktu,

               tā kā:

               (1)Komisija 2017. gada 1. jūnijā pieņēma vieglajiem transportlīdzekļiem paredzēto pasaules mēroga testa procedūru (WLTP), kas noteikta Komisijas Regulā (ES) 2017/1151
                  2
               . Ar WLTP aizstāj Eiropas Jauno braukšanas ciklu (NEDC), kas noteikts Regulas (EK) Nr. 692/2008
                  3
                XII pielikumā. Sākot ar 2021. gadu, atbilstība CO2 emisiju mērķrādītājiem, kas noteikti Regulā (ES) Nr. 510/2011, ir jāverificē, pamatojoties uz CO2 emisijām, kas noteiktas saskaņā ar WLTP. No minētā datuma arī ar ekoinovācijām panākti CO2 ietaupījumi būtu jānosaka, atsaucoties uz WLTP.

               (2)Lai atspoguļotu izmaiņas reglamentētajā testa procedūrā un ņemot vērā procedūru WLTP CO2 vērtību korelēšanai ar atbilstošajām NEDC CO2 vērtībām, kas noteikta Komisijas Īstenošanas regulā (ES) 2017/1153
                  4
               , ir nepieciešams grozīt Komisijas Īstenošanas regulu (ES) Nr. 427/2014
                  5
               .

               (3)Lai nodrošinātu raitu pāreju no NEDC uz WLTP, vajadzētu būt iespējai līdz 2019. gada 31. decembrim iesniegt pieteikumu inovatīvas tehnoloģijas kā ekoinovācijas apstiprināšanai ar atsauci uz NEDC un ar atsauci uz WLTP, kad stāsies spēkā šī regula.

               (4)Lai gan Komisija ir piešķīrusi vairāk nekā divdesmit ekoinovāciju apstiprinājumus, līdz 2017. gadam ražotāji šādas tehnoloģijas Eiropas Savienības transportlīdzekļu parkā ir ieviesuši diezgan maz. Lai veicinātu šādu tehnoloģiju plašāku ieviešanu un pēc iespējas labāk izmantotu potenciālu CO2 emisiju samazināšanai no vieglajiem komerciālajiem transportlīdzekļiem, apstiprināšanas un sertificēšanas procesu vajadzētu vienkāršot.

               (5)Ļoti iespējams, ka ietaupījumu robežvērtības samazināšana līdz 0,5 g CO2/km veicinātu CO2 emisiju samazinošu inovatīvu tehnoloģiju plašāku ieviešanu. Tomēr, lai nodrošinātu, ka šādi CO2 ietaupījumi faktiski tiek sasniegti, ir būtiski tos noteikt ļoti precīzi. Tādēļ ir nepieciešams novērtēt un skaitliski izteikt nenoteiktību, kas piemīt metodēm, ko izmanto ietaupījumu pierādīšanai, un ņemt šo nenoteiktību vērā, kad CO2 ietaupījumus sertificē apstiprinātāja iestāde. Ietaupījumu robežvērtības izmaiņas ir lietderīgi pieskaņot WLTP ieviešanai, tāpēc jauno robežvērtību vajadzētu piemērot tiem pieteikumiem, ko iesniedz ar atsauci uz WLTP.

               (6)Lai pierādītu CO2 ietaupījumus, gadījumos, kad ietaupījumi nav atkarīgi no transportlīdzekļa, vajadzētu būt iespējamai sastāvdaļu testēšanai nolūkā uzlabot precizitāti un vienkāršot CO2 ietaupījumu noteikšanu.

               (7)Lai vienkāršotu CO2 ietaupījumu sertificēšanu, pieteikuma iesniedzējam pieteikumā par inovatīvas tehnoloģijas kā ekoinovācijas apstiprināšanu papildus detalizētai testēšanas metodikai ietaupījumu noteikšanai vajadzētu būt iespējai ierosināt vienkāršotu novērtēšanas metodi vai iepriekšdefinētus CO2 ietaupījumus. Ja tiek izmantotas šādas vienkāršotas metodes vai iepriekšdefinēti CO2 ietaupījumi, apstiprinātāju iestāžu sertificētie ietaupījumi būtu jānosaka konservatīvā veidā, atspoguļojot pierādīto ietaupījumu zemāko līmeni.

               (8)Tehnoloģiju, kas jau kādu laiku ir bijusi plaši pieejama tirgū, nevar uzskatīt par inovatīvu saskaņā ar Regulas (ES) Nr. 510/2011 12. pantu, un tā nebūtu uzskatāma par ekoinovāciju. Tāpēc, lai radītu pareizus stimulus, ir lietderīgi 2009. atsauces gadu, kas līdz šim izmantots kā atskaites punkts tehnoloģijas novitātes noteikšanai, aizstāt ar dinamisku atsauces gadu. Jauno dinamisko atsauces gadu vajadzētu piemērot pieteikumiem, kas iesniegti, sākot ar 2020. gada 1. janvāri.

               (9)Ja Komisija, pamatojoties uz pieredzi, kas gūta, izvērtējot vairākas inovatīvas tehnoloģijas ar tādām pašām iezīmēm, konstatē, ka attiecībā uz šādām tehnoloģijām ir pietiekami un pārliecinoši pierādīts, ka tās atbilst Regulas (ES) Nr. 510/2011 12. pantā minētajiem atbilstības kritērijiem, vai ja inovatīva tehnoloģija nav atkarīga no konkrētā ražotāja transportlīdzekļu parametriem, vajadzētu būt iespējamam apstiprināt šo inovatīvo tehnoloģiju kā ekoinovāciju ar lēmumu, kas sniedz visiem ražotājiem iespēju sertificēt CO2 ietaupījumus, atsaucoties uz šādu lēmumu, ja ir izpildīti tajā paredzētie nosacījumi.

               (10)Lai pamatotu pieņēmumus, kas sniegti pieteikumos dažu inovatīvo tehnoloģiju kā ekoinovāciju apstiprināšanai, un parametrus, kas ierosināti izmantošanai testēšanas metodikā, ir vajadzīgi pamatīgi statistiski pierādījumi. Lai datu kopas būtu pēc iespējas plašākas, būtu jāparedz iespēja, ka ražotāju vai piegādātāju grupa pieteikumu var iesniegt kopīgi. Šādā gadījumā šādai grupai vajadzētu būt iespējai iesniegt pieteikumu, iekļaujot tajā vairākus verifikācijas ziņojumus, ja tas ir nepieciešams konfidencialitātes vai konkurences dēļ.

               (11)Lai nodrošinātu, ka sertificētie CO2 ietaupījumi, ko ražotāji izmanto mērķrādītāju ievērošanas nolūkā, ir pareizi, Komisijai vajadzētu būt iespējai ātri reaģēt un informēt ražotājus, ja tā atklāj kādas novirzes vai nekonsekvences (vai tiek par tādām informēta) testēšanas metodikā vai inovatīvajā tehnoloģijā, kas varētu ietekmēt sertificēto ietaupījumu līmeni.

               (12)Pieredze rāda, ka var būt nepieciešams koriģēt testēšanas metodikas, kas izklāstītas lēmumos, ar kuriem apstiprina ekoinovāciju, cita starpā, lai ņemtu vērā tehnikas attīstību vai lai paplašinātu apstiprināšanas lēmuma piemērošanas jomu, ietverot tajā plašāku transportlīdzekļu klāstu. Tāpēc gan sākotnējā pieteikuma iesniedzējam, gan Komisijai vajadzētu būt iespējai rosināt šādu lēmumu grozīšanu.

               (13)Tāpēc Īstenošanas regula (ES) Nr. 427/2014 būtu attiecīgi jāgroza,

               (14)Šajā regulā paredzētie pasākumi ir saskaņā ar Klimata pārmaiņu komitejas atzinumu,

               IR PIEŅĒMUSI ŠO REGULU.

               1. pants

               Īstenošanas regulu (ES) Nr. 427/2014 groza šādi:

               (1)regulas 2. pantu groza šādi:

               (a)panta 2. punkta pirmo teikumu aizstāj ar šādu:

               “Pieteikumu inovatīvas tehnoloģijas kā ekoinovācijas apstiprināšanai attiecībā uz kādu tehnoloģiju var iesniegt saskaņā ar šo regulu, ja ir izpildīti šādi nosacījumi:”;

               (b)panta 2. punkta a) apakšpunktu aizstāj ar šādu:

               “a)ar to ir aprīkoti ne vairāk kā 3 % no visiem 2009. gadā reģistrētajiem jaunajiem vieglajiem komerciālajiem transportlīdzekļiem, ja pieteikumu iesniedz līdz 2019. gada 31. decembrim, un ne vairāk kā 3 % no visiem n-4. gadā reģistrētajiem jaunajiem vieglajiem komerciālajiem transportlīdzekļiem, kur n ir pieteikuma iesniegšanas gads – pieteikumiem, kurus iesniedz, sākot ar 2020. gada 1. janvāri;”

               (c)pievieno šādu 4. punktu:

               “4.Pieteikumu inovatīvas tehnoloģijas kā ekoinovācijas apstiprināšanai drīkst iesniegt ar atsauci uz standarta testa procedūru šādā veidā:

               a)līdz 2019. gada 31. decembrim – uz Eiropas Jauno braukšanas ciklu, kas minēts Regulas (EK) Nr. 692/2008 XII pielikumā;

               b)uz Vieglajiem transportlīdzekļiem paredzēto pasaules mēroga testa procedūru, kas minēta Komisijas [2018. gada ...] [OPOCE please insert the date of entry into force of this amending Regulation] Regulā (ES) 2017/1151.”

               (2)Regulas 3. pantu groza šādi:

               (a)panta 3). punktu aizstāj ar šādu:

               “3)“pieteikuma iesniedzējs” ir ražotājs vai piegādātājs vai ražotāju vai piegādātāju grupa, kas iesniedz pieteikumu inovatīvas tehnoloģijas kā ekoinovācijas apstiprināšanai;”

               (b)panta 6). punktu aizstāj ar šādu:

               “6)“pieprasījuma iesniedzējs” ir ražotājs vai piegādātājs vai ražotāju vai piegādātāju grupa, kas pieprasa grozīt lēmumu, ar kuru inovatīva tehnoloģija apstiprināta kā ekoinovācija.”

               (3)Regulas 4. pantu groza šādi:

               (a)virsrakstu aizstāj ar šādu:

               “Pieteikums inovatīvas tehnoloģijas kā ekoinovācijas apstiprināšanai”;

               (b)panta 2. punktu groza šādi:

                i)    ievadteikumu aizstāj ar šādu:

               “Pieteikumā inovatīvas tehnoloģijas kā ekoinovācijas apstiprināšanai iekļauj:”;

               ii)    punkta e) apakšpunktu aizstāj ar šādu:

               “e)metodiku, ko izmanto, lai pierādītu CO2 emisiju samazinājumu ar inovatīvo tehnoloģiju, tostarp atsauci uz piemērojamo standarta testa procedūru saskaņā ar 2. panta 4. punktu, vai, ja Komisija šādu metodiku jau ir apstiprinājusi, atsauci uz apstiprināto metodiku;”

               iii)punktā iekļauj šādu ea) apakšpunktu:

               "ea)vajadzības gadījumā un papildus e) apakšpunktā minētajai metodikai – vienkāršotu metodi sertificējamo CO2 ietaupījumu novērtēšanai vai iepriekšdefinētas CO2 ietaupījumu vērtības, kas jāizmanto visu ar inovatīvo tehnoloģiju aprīkoto transportlīdzekļu sertificēšanas vajadzībām;”

               iv)punkta f) apakšpunkta i) un ii) punktu aizstāj ar šādiem:

               “i)emisiju samazinājums, kas panākts ar inovatīvo tehnoloģiju, to nosakot saskaņā ar e) apakšpunktu un, attiecīgos gadījumos, saskaņā ar ea) apakšpunktu, atbilst 9. panta 1. punktā noteiktajai robežvērtībai, ņemot vērā attiecīgās tehnoloģijas nolietošanos laika gaitā;

               ii)uz inovatīvās tehnoloģijas CO2 ietaupījumiem neattiecas vai tikai daļēji attiecas standarta testa procedūras CO2 mērījumi, kas minēti Regulas (ES) Nr. 510/2011 12. panta 2. punkta c) apakšpunktā un kā noteikts šīs regulas 2. panta 4. punktā;”

               v)punkta f) apakšpunktā iekļauj šādu iv) punktu:

               “iv)attiecībā uz šā panta ea) apakšpunktu CO2 samazinājuma vērtība, kas transportlīdzeklim sertifikācijas brīdī piešķirama, izmantojot vienkāršoto novērtēšanas metodi vai iepriekš noteiktās CO2 ietaupījumu vērtības, kā minēts ea) apakšpunktā, ir mazāka vai vienāda ar emisiju samazinājumu, ko panāk ar inovatīvo tehnoloģiju un nosaka, izmantojot e) apakšpunktā minēto testēšanas metodiku, ietverot jebkādu iespējamu mijiedarbību ar citām apstiprinātām ekoinovācijām.”

               (1)Regulas 5. pantu groza šādi:

               (a)virsrakstu aizstāj ar šādu:

               “Atsauce un ekoinovācija”;

               (b)panta 1. punkta a) un b) apakšpunktu aizstāj ar šādiem:

               “a)ekoinovāciju transportlīdzekli, kas aprīkojams ar inovatīvo tehnoloģiju, vai, attiecīgā gadījumā, inovatīvo tehnoloģiju kā atsevišķu sastāvdaļu;

               b)atsauces transportlīdzekli, ko neaprīko ar inovatīvo tehnoloģiju, bet kas visos citos aspektos ir identisks ekoinovāciju transportlīdzeklim, vai, attiecīgā gadījumā, atsauces tehnoloģiju kā atsevišķu sastāvdaļu.”;

               (c)panta 3. punktu aizstāj ar šādu:

               “3. Ja pieteikuma iesniedzējs uzskata, ka 8. un 9. pantā minēto informāciju var pierādīt, neizmantojot šā panta 1. punktā minētos līdzekļus, pieteikumā par inovatīvas tehnoloģijas kā ekoinovācijas apstiprināšanu iekļauj nepieciešamo informāciju, kas pamato šādu secinājumu, un metodiku, kas nodrošina līdzvērtīgus rezultātus.”;

               (d)
                     pievieno šādu 4. punktu:

               “4.Ja pieteikumu par inovatīvas tehnoloģijas kā ekoinovācijas apstiprināšanu iesniedz ar atsauci uz WLTP, kā minēts 2. panta 4. punkta b) apakšpunktā, atsauces transportlīdzeklis ir tāds interpolācijas saimē vai ceļa slodžu matricas saimē ietilpstošs transportlīdzeklis, kas ir sliktākais variants ekoinovācijas ietaupījumu pierādīšanas vajadzībām.

               Gadījumā, kas minēts Regulas (ES) 2017/1151 XXI pielikuma 6. apakšpielikuma 1.2.3.1. punktā vai 7. apakšpielikuma 3.2.3.1. punktā, atsauces transportlīdzeklis ir testa transportlīdzeklis H.

               Atsauces transportlīdzekļa izvēli pamato ar pārliecinošiem un neatkarīgiem statistikas datiem, pamatojoties uz kuriem var izdarīt verificējamus pieņēmumus par atsauces transportlīdzekļa piemērotību un reprezentativitāti.”

               (2)Regulas 7. pantu groza šādi:

               (a)pievieno šādu 1.a) punktu:

               "1.a)
                     Ja pieteikuma iesniedzējs ir ražotāju vai piegādātāju grupa, ir spēkā šādi nosacījumi:

               a)attiecīgā gadījumā, proti, ja to pieprasa pieteikuma par inovatīvas tehnoloģijas kā ekoinovācijas apstiprināšanu saturs, 2. punkta a) līdz e) apakšpunktā minētās pārbaudes neatkarīgā un sertificētā iestāde veic attiecībā uz katru pieteikuma iesniedzēju grupas locekli;

               b)ja tas vajadzīgs konfidencialitātes vai konkurences iemeslu dēļ, pieteikuma iesniedzēju grupas locekļi dažādām datu kopām, ar ko pamato to pašu pieteikumu, drīkst iesniegt vairākus pārbaudes ziņojumus.”;

               (b)panta 2. punktu groza šādi:

               i)pirmajā daļā pievieno šādu ca) apakšpunktu:

               “ca)regulas 4. panta 2. punkta ea) apakšpunkta gadījumā pārbauda, vai apakšpunktā minētā vienkāršotā novērtēšanas metode vai iepriekšdefinētās CO2 ietaupījumu vērtības ir atbilstošas, lai sertificētu CO2 ietaupījumus attiecīgajiem transportlīdzekļiem, kas minēti 4. panta 2. punkta d) apakšpunktā, un atbilst minimālajām prasībām, kas noteiktas 4. panta 2. punkta f) apakšpunkta iv) punktā;”

               ii)pēdējo daļu aizstāj ar šādu:

               c) un ca) apakšpunkta vajadzībām neatkarīgā un sertificētā iestāde nodrošina pārbaudes vajadzībām sagatavotos testēšanas protokolus.”;

               (c)panta 3. punkta pirmo daļu aizstāj ar šādu:

               “Lai CO2 emisiju ietaupījumus sertificētu saskaņā ar 11. pantu, neatkarīgā un sertificētā iestāde pēc ražotāja pieprasījuma sagatavo ziņojumu par vairāku tādu ekoinovāciju mijiedarbību, kas uzstādītas viena tipa, varianta, versijas un, attiecīgā gadījumā, interpolācijas saimes transportlīdzekļiem.”;

               (d)panta 4. punktu svītro.

               (3)Regulas 8. pantu groza šādi:

               (a) panta 1. punkta a) un b) apakšpunktu aizstāj ar šādiem:

               “a)CO2 emisijas no atsauces transportlīdzekļa un no ekoinovāciju transportlīdzekļa ar darbojošos inovatīvo tehnoloģiju, pierādīšanai izmantojot 4. panta 2. punkta e) apakšpunktā minēto metodiku un, attiecīgā gadījumā, tā paša panta ea) apakšpunktā minēto vienkāršoto novērtēšanas metodi;

               b)CO2 emisijas no atsauces transportlīdzekļa un no ekoinovāciju transportlīdzekļa ar darbojošos inovatīvo tehnoloģiju, pierādīšanai izmantojot standarta testa procedūras, kā norādīts 2. panta 4. punkta a) vai b) apakšpunktā.”;

               (b)panta 2. punktā pievieno šādu daļu:

               “Ja pieteikums par inovatīvas tehnoloģijas kā ekoinovācijas apstiprināšanu tiek iesniegts ar atsauci uz 2. panta 4. punkta b) apakšpunktu, ietaupījumu noteikšanas vajadzībām ir jānovērtē nenoteiktība un jāizsaka tā skaitliski. Skaitliski izteikto nenoteiktību atņem no kopējiem ietaupījumiem.”;

               (c)pievieno šādu 3. punktu:

               “3. Ja saskaņā ar 4. panta 2. punkta ea) apakšpunktu ir ierosinātas iepriekšdefinētas CO2 ietaupījumu vērtības, tās ir tādas, kas ir zemākas vai vienādas ar kopējiem ietaupījumiem, kas noteikti saskaņā ar 2. punktu.”

               (4)Regulas 9. pantu groza šādi:

               (a)panta 1. punktu aizstāj ar šādu:

               “1. Minimālais samazinājums, kas ar inovatīvo tehnoloģiju jāsasniedz saskaņā ar 8. panta 2. punktu, ir:

               a)1 g CO2/km, ja pieteikumu iesniedz ar atsauci uz 2. panta 4. punkta a) apakšpunktu;

               b)0,5 g CO2/km, ja pieteikumu iesniedz ar atsauci uz 2. panta 4. punkta b) apakšpunktu.”;

               (b)panta 2. punktā tekstu “standarta pārbaudes ciklu” un “standarta pārbaudes cikls” aizstāj ar tekstu “standarta testa procedūru” un “standarta testa procedūra”.

               (5)Regulas 10. panta virsrakstu aizstāj ar šādu:

               “Pieteikuma inovatīvas tehnoloģijas kā ekoinovācijas apstiprināšanai izvērtēšana”.

               (6)Regulas 11. pantu groza šādi:

               (a)panta 2. punktu aizstāj ar šādu:

               “2.Ar ekoinovāciju iegūtos sertificētos CO2 ietaupījumus, ko pierāda atbilstošais lēmums apstiprināt inovatīvo tehnoloģiju kā ekoinovāciju, norāda atsevišķi gan tipa apstiprinājuma dokumentācijā, gan atbilstības sertifikātā saskaņā ar Direktīvu 2007/46/EK, pamatojoties uz testiem, ko tehniskie dienesti veikuši saskaņā ar minētās direktīvas 11. pantu, izmantojot apstiprināto testēšanas metodiku.

               Ja vien apstiprināšanas lēmuma prasības neparedz citādi, tad no kopējiem sertificējamajiem ietaupījumiem atņem 8. panta 2. punktā minēto skaitliski izteikto nenoteiktību. Ja CO2 emisiju ietaupījumi no konkrēta tipa, varianta, versijas vai, attiecīgā gadījumā, interpolācijas saimes transportlīdzeklim paredzētas ekoinovācijas ir mazāki par 9. panta 1. punktā noteikto robežvērtību, ietaupījumus nesertificē.

               Ja apstiprināšanas lēmumā ir norādīti iepriekšdefinēti CO2 ietaupījumi, kas noteikti saskaņā ar 4. panta 2. punkta ea) apakšpunktu, attiecīgo iepriekšdefinēto CO2 ietaupījumu vērtību drīkst ierakstīt tieši tipa apstiprināšanas dokumentācijā ar nosacījumu, ka apstiprinātāja iestāde spēj apstiprināt, ka transportlīdzeklis ir aprīkots ar attiecīgo tehnoloģiju saskaņā ar apstiprināšanas lēmuma specifikācijām.”;

               (b)panta 4. punkta otrajā daļā vērtību "1 g CO2/km” aizstāj ar "0,5 g CO2/km”.

               (7)Regulas 12. pantu groza šādi:

               (a)panta 1. punktā pēc otrās daļas iekļauj šādu daļu:

               “Ja Komisija konstatē vai tiek informēta par novirzēm vai nekonsekvenci testēšanas metodikā vai inovatīvajā tehnoloģijā salīdzinājumā ar informāciju, ko tā saņēmusi kā daļu no pieteikuma inovatīvas tehnoloģijas kā ekoinovācijas apstiprināšanai, tā drīkst arī par to informēt ražotāju.”;

               (b)panta 3. punktu aizstāj ar šādu:

               “Ražotājs, kuram sertificētos CO2 ietaupījumus vairs neņem vērā, drīkst pieteikties jaunai attiecīgo transportlīdzekļu sertificēšanai saskaņā ar 11. pantā noteikto procedūru vai, attiecīgā gadījumā, drīkst pieprasīt grozīt apstiprināšanas lēmumu saskaņā ar 12.a pantu, ko pamato ar tādiem pierādījumiem, kas nepieciešami, lai apstiprinātu testēšanas metodikas piemērotību un ar inovatīvo tehnoloģiju sasniegto CO2 ietaupījumu līmeni.”

               (8)Iekļauj šādu 12.a pantu:

               "12.a pants

               Lēmuma par inovatīvas tehnoloģijas kā ekoinovācijas apstiprināšanu grozīšana

               1.Ražotājs vai piegādātājs, tostarp pieteikuma sākotnējais iesniedzējs, drīkst iesniegt Komisijai pieprasījumu grozīt spēkā esošu apstiprināšanas lēmumu. Pieprasījumu un visus apliecinošos dokumentus iesniedz arī pa elektronisko pastu vai ar elektronisko datu nesēju vai augšupielādē Komisijas pārvaldītā serverī. Rakstiskajā pieprasījumā iekļauj apliecinošo dokumentu sarakstu.

               2.Līdz ar grozījumu pieprasījumu iesniedz šādu informāciju un pierādījumus:

               a)pieprasījuma iesniedzēja kontaktinformāciju;

               b)atsauci uz grozāmo apstiprināšanas lēmumu;

               c)ierosināto grozījumu aprakstu, tostarp šāda apraksta kopsavilkumu;

               d) pierādījumus, kas apliecina grozījumu nepieciešamību un piemērotību;

               e)pierādījumus, kas apliecina, ka emisiju samazinājums, ko sasniedz ar inovatīvo tehnoloģiju, to nosakot ar grozīto testēšanas metodiku vai, attiecīgā gadījumā, ar jauno vai grozīto vienkāršoto novērtēšanas metodi vai iepriekšdefinētajiem CO2 ietaupījumiem, atbilst attiecīgajai robežvērtībai, kas noteikta 9. panta 1. punktā, ņemot vērā attiecīgās tehnoloģijas nolietošanos laika gaitā;

               f) īpašu validācijas ziņojumu, kuru sagatavojusi neatkarīga un sertificēta iestāde un kurā apliecināts, ka:

               –grozītā testēšanas metodika atbilst 6. panta 1. punktā noteiktajām prasībām un, attiecīgā gadījumā, 4. panta 2. punkta f) apakšpunkta iv) punktā noteiktajām prasībām;

               –emisiju samazinājums, ko sasniedz ar inovatīvo tehnoloģiju, to nosakot ar grozīto testēšanas metodiku vai, attiecīgā gadījumā, ar jauno vai grozīto vienkāršoto novērtēšanas metodi vai iepriekšdefinētajiem CO2 ietaupījumiem, atbilst attiecīgajai robežvērtībai, kas noteikta 9. panta 1. punktā, ņemot vērā attiecīgās tehnoloģijas nolietošanos laika gaitā.

               3.Saņemot grozījumu pieprasījumu, Komisija publisko 2. punkta c) apakšpunktā minēto grozījumu apraksta kopsavilkumu.

               4.Komisija izvērtē grozījumu pieprasījumu un deviņu mēnešu laikā pēc pilnīga pieprasījuma saņemšanas groza apstiprināšanas lēmumu, ja netiek celti iebildumi par ierosināto grozījumu piemērotību.

               Grozītajā apstiprināšanas lēmumā, kur nepieciešams, norāda tā piemērojamību un informāciju, kas nepieciešama, lai CO2 ietaupījumus sertificētu saskaņā ar šās regulas 11. pantu, ja nepieciešams, piemērojot izņēmumus tiesībām uz publisku piekļuvi dokumentiem atbilstīgi Regulai (EK) Nr. 1049/2001.

               5.Komisija drīkst pieprasīt veikt izmaiņas ierosinātajos grozījumos. Šādā gadījumā Komisija par ierosinātajiem grozījumiem apspriežas ar pieprasījuma iesniedzēju, kā arī citām attiecīgām ieinteresētajām personām, tostarp pieteikuma par inovatīvās tehnoloģijas kā ekoinovācijas apstiprināšanas sākotnējo iesniedzēju, un, attiecīgā gadījumā, ņem vērā saņemtās piezīmes.

               6.Izvērtēšanas periodu drīkst pagarināt par pieciem mēnešiem, ja Komisija konstatē, ka inovatīvās tehnoloģijas un saistītās testēšanas metodikas sarežģītības vai grozījumu pieprasījuma apjoma un satura dēļ pieprasījumu nevar pienācīgi izvērtēt deviņu mēnešu izvērtēšanas periodā.

               Ja vērtēšanas periods ir jāpagarina, Komisija to paziņo pieprasījuma iesniedzējam 40 dienu laikā pēc pieprasījuma saņemšanas.

               7.Komisija drīkst jebkurā laikā grozīt apstiprināšanas lēmumu pēc savas iniciatīvas, jo īpaši, lai ņemtu vērā tehnikas attīstību. Komisija par grozījumiem, kurus tā apsver, apspriežas ar pieteikuma par inovatīvās tehnoloģijas kā ekoinovācijas apstiprināšanu sākotnējo iesniedzēju un citām attiecīgām ieinteresētajām personām un, attiecīgā gadījumā, ņem vērā saņemtās piezīmes.”

               2. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 21.2.2018

                     Komisijas vārdā –

                     priekšsēdētājs
                     Jean-Claude JUNCKER

                     (1)

                        OV L 145, 31.5.2011., 1. lpp.

                     (2)

                        Komisijas 2017. gada 1. jūnija Regula (ES) 2017/1151, ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).

                     (3)

                        Komisijas 2008. gada 18. jūlija Regula (EK) Nr. 692/2008, ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).

                     (4)

                        Komisijas 2017. gada 2. jūnija Īstenošanas regula (ES) 2017/1153, ar ko nosaka metodoloģiju to korelācijas parametru noteikšanai, kas vajadzīgi, lai atspoguļotu izmaiņas reglamentētajā testa procedūrā, un groza Regulu (ES) Nr. 1014/2010 (OV L 175, 7.7 2017., 679. lpp.).

                     (5)

                        Komisijas 2014. gada 25. aprīļa Īstenošanas regula (ES) Nr. 427/2014, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem kravas automobiļiem saskaņā ar Eiropas Parlamenta un Padomes Regulu (ES) Nr. 510/2011 (OV L 125, 26.4.2014., 57. lpp.).


title: KOMISIJAS ĪSTENOŠANAS REGULA (ES) …/.. ar ko Komisijas Regulas (ES) Nr. 1305/2014 pielikumu groza attiecībā uz ziņojumu struktūru, datu un ziņojuma paraugu un Vagonu un multimodālo vienību darbības datubāzi, kā arī nolūkā pieņemt kopīgās saskarnes sakaru slāņa IT standartu

text:
               KOMISIJAS ĪSTENOŠANAS REGULA (ES) …/..

               (23.2.2018),

               ar ko Komisijas Regulas (ES) Nr. 1305/2014 pielikumu groza attiecībā uz ziņojumu struktūru, datu un ziņojuma paraugu un Vagonu un multimodālo vienību darbības datubāzi, kā arī nolūkā pieņemt kopīgās saskarnes sakaru slāņa IT standartu

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2016. gada 11. maija Direktīvu (ES) 2016/797 par dzelzceļa sistēmas savstarpēju izmantojamību Eiropas Savienībā
                  1
                un jo īpaši tās 5. panta 11. punktu,

                tā kā:

               (1)Eiropas Parlamenta un Padomes Regulas (ES) 2016/796
                  2
                19. pantā noteikts, ka Eiropas Savienības Dzelzceļu aģentūra (“Aģentūra”) Komisijai adresē ieteikumus par savstarpējas izmantojamības tehniskajām specifikācijām (“SITS”) un to pārskatīšanu saskaņā ar Direktīvas (ES) 2016/797 5. pantu un nodrošina, ka SITS tiek pielāgotas tehnikas attīstībai, tirgus tendencēm un sociālajām prasībām.

               (2)Komisija 2017. gada 23. septembrī lūdza Aģentūru saskaņā ar Direktīvas (ES) 2016/797 5. panta 2. punktu sniegt ieteikumu nolūkā pārskatīt savstarpējas izmantojamības tehniskās specifikācijas Savienības dzelzceļu sistēmas kravas pārvadājumu telemātikas lietojumprogrammu apakšsistēmai (“TAF SITS”).

               (3)Aģentūra 2017. gada 18. oktobrī sniedza ieteikumu par TAF SITS nolūkā atjaunināt TAF SITS ziņojumu struktūru, datu un ziņojuma paraugu un Vagonu un multimodālo vienību darbības datubāzi (WIMO), kā arī pieņemt kopīgās saskarnes sakaru slāņa IT standartu. Šīs izmaiņas ieviestas, lai atbrīvotos no līdz šim valdījušās “īpašnieka loģikas” un ļautu šo rīku ātrāk un lētāk ieviest TAF SITS lietotāju aprindās. Attiecīgi ir pārskatītas atsauces datnes.

               (4)Komisijas Regulas (ES) Nr. 1305/2014
                  3
               , kas attiecas uz TAF SITS, pielikuma noteikumi būtu jāgroza, lai noteiktu kopīgās saskarnes īstenošanas arhitektūru atbilstīgi iepriekš norādītajai ziņojumu struktūrai.

               (5)Šajā regulā paredzētie pasākumi ir saskaņā ar atzinumu, ko sniegusi ar Direktīvas (ES) 2016/797 51. panta 1. punktu izveidotā komiteja,

               IR PIEŅĒMUSI ŠO REGULU.

               1. pants

               Komisijas Regulas (ES) Nr. 1305/2014 pielikumu groza saskaņā ar šīs regulas pielikumu.

               2. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 23.2.2018

                     Komisijas vārdā –

                     priekšsēdētājs
                     Jean-Claude JUNCKER

                     (1)

                        OV L 138, 26.5.2016., 44. lpp.

                     (2)

                        Eiropas Parlamenta un Padomes 2016. gada 11. maija Regula (ES) 2016/796 par Eiropas Savienības Dzelzceļu aģentūru un ar ko atceļ Regulu (EK) Nr. 881/2004 (OV L 138, 26.5.2016., 1. lpp.).

                     (3)

                        Komisijas 2014. gada 11. decembra Regula (ES) Nr. 1305/2014 par savstarpējas izmantojamības tehnisko specifikāciju Eiropas Savienības dzelzceļu sistēmas kravas pārvadājumu telemātikas lietojumprogrammu apakšsistēmai un Regulas (EK) Nr. 62/2006 atcelšanu (OV L 356, 12.12.2014., 438. lpp.).

    ---documentbreak---

               PIELIKUMS

               Regulas (ES) Nr. 1305/2014 pielikumu groza šādi:

               1. papildinājumu aizstāj ar šādu:

               I papildinājums. Tehnisko dokumentu saraksts

                        Nr.

                        Atsauce

                        Nosaukums

                        Versija

                        Datums

                        1

                        ERA-TD-100

                        TAF SITS – A.5. PIELIKUMS: TAF SITS ZIŅOJUMU ATTĒLI UN SECĪBAS DIAGRAMMAS

                        2.1

                        10.02.2015.

                        2

                        ERA-TD-101

                        TAF SITS – D.2. pielikums: A papildinājums (Vagona/ILU brauciena plānošana)

                        2.0

                        17.10.2013.

                        3

                        ERA-TD-102

                        TAF SITS – D.2. pielikums: B papildinājums – Vagonu un multimodālo vienību darbības datubāze (WIMO)

                        2.1

                        10.02.2015.

                        4

                        ERA-TD-103

                        TAF SITS – D.2. pielikums: C papildinājums – Atsauces datnes

                        2.1

                        10.02.2015.

                        5

                        ERA-TD-104

                        TAF SITS – D.2. pielikums: E papildinājums – Kopīgā saskarne

                        2.2

                        23.02.2017.

                        6

                        ERA-TD-105

                        TAF SITS – D.2. pielikums: F papildinājums – TAF SITS datu un ziņojuma paraugs

                        2.2

                        23.02.2017.


title: KOMISIJAS ĪSTENOŠANAS REGULA (ES) …/.. ar ko Īstenošanas regulu (ES) Nr. 725/2011 groza, lai to pielāgotu izmaiņām reglamentētajā testa procedūrā un lai vienkāršotu pieteikumu iesniegšanas un sertificēšanas administratīvās procedūras

text:
               KOMISIJAS ĪSTENOŠANAS REGULA (ES) …/..

               (21.2.2018),

               ar ko Īstenošanas regulu (ES) Nr. 725/2011 groza, lai to pielāgotu izmaiņām reglamentētajā testa procedūrā un lai vienkāršotu pieteikumu iesniegšanas un sertificēšanas administratīvās procedūras

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2009. gada 23. aprīļa Regulu (ES) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem
                  1
               , un jo īpaši tās 12. panta 2. punktu,

               tā kā:

               (1)Komisija 2017. gada 1. jūnijā pieņēma vieglajiem transportlīdzekļiem paredzēto pasaules mēroga testa procedūru (WLTP), kas noteikta Komisijas Regulā (ES) 2017/1151
                  2
               . Ar WLTP aizstāj Eiropas Jauno braukšanas ciklu (NEDC), kas noteikts Regulas (EK) Nr. 692/2008
                  3
                XII pielikumā. Sākot ar 2021. gadu, atbilstība CO2 emisiju mērķrādītājiem, kas noteikti Regulā (EK) Nr. 443/2009, ir jāverificē, pamatojoties uz CO2 emisijām, kas noteiktas saskaņā ar WLTP procedūru. No minētā datuma arī ar ekoinovācijām panākti CO2 ietaupījumi būtu jānosaka, atsaucoties uz WLTP.

               (2)Lai atspoguļotu izmaiņas reglamentētajā testa procedūrā un ņemot vērā procedūru WLTP CO2 vērtību korelēšanai ar atbilstošajām NEDC CO2 vērtībām, kas noteikta Komisijas Īstenošanas regulā (ES) 2017/1153
                  4
               , ir nepieciešams grozīt Komisijas Īstenošanas regulu (ES) Nr. 725/2011
                  5
               .

               (3)Lai nodrošinātu raitu pāreju no NEDC uz WLTP, vajadzētu būt iespējai līdz 2019. gada 31. decembrim iesniegt pieteikumu inovatīvas tehnoloģijas kā ekoinovācijas apstiprināšanai ar atsauci uz NEDC un ar atsauci uz WLTP, kad stāsies spēkā šī regula.

               (4)Lai gan Komisija ir piešķīrusi vairāk nekā divdesmit ekoinovāciju apstiprinājumus, līdz 2017. gadam ražotāji šādas tehnoloģijas Eiropas Savienības transportlīdzekļu parkā ir ieviesuši diezgan maz. Lai veicinātu šādu tehnoloģiju plašāku ieviešanu un pēc iespējas labāk izmantotu potenciālu CO2 emisiju samazināšanai no vieglajiem pasažieru automobiļiem, apstiprināšanas un sertificēšanas procesu vajadzētu vienkāršot.

               (5)Ļoti iespējams, ka ietaupījumu robežvērtības samazināšana līdz 0,5 g CO2/km veicinātu CO2 emisiju samazinošu inovatīvu tehnoloģiju plašāku ieviešanu. Tomēr, lai nodrošinātu, ka šādi CO2 ietaupījumi faktiski tiek sasniegti, ir būtiski tos noteikt ļoti precīzi. Tādēļ ir nepieciešams novērtēt un skaitliski izteikt nenoteiktību, kas piemīt metodēm, ko izmanto ietaupījumu pierādīšanai, un ņemt šo nenoteiktību vērā, kad CO2 ietaupījumus sertificē apstiprinātāja iestāde. Ietaupījumu robežvērtības izmaiņas ir lietderīgi pieskaņot WLTP ieviešanai, tāpēc jauno robežvērtību vajadzētu piemērot tiem pieteikumiem, ko iesniedz ar atsauci uz WLTP.

               (6)Lai pierādītu CO2 ietaupījumus, gadījumos, kad ietaupījumi nav atkarīgi no transportlīdzekļa, vajadzētu būt iespējamai sastāvdaļu testēšanai nolūkā uzlabot precizitāti un vienkāršot CO2 ietaupījumu noteikšanu.

               (7)Lai vienkāršotu CO2 ietaupījumu sertificēšanu, pieteikuma iesniedzējam pieteikumā par inovatīvas tehnoloģijas kā ekoinovācijas apstiprināšanu papildus detalizētai testēšanas metodikai ietaupījumu noteikšanai vajadzētu būt iespējai ierosināt vienkāršotu novērtēšanas metodi vai iepriekšdefinētus CO2 ietaupījumus. Ja tiek izmantotas šādas vienkāršotas metodes vai iepriekšdefinēti CO2 ietaupījumi, apstiprinātāju iestāžu sertificētie ietaupījumi būtu jānosaka konservatīvā veidā, atspoguļojot pierādīto ietaupījumu zemāko līmeni.

               (8)Tehnoloģiju, kas jau kādu laiku ir bijusi plaši pieejama tirgū, nevar uzskatīt par inovatīvu saskaņā ar Regulas (EK) Nr. 443/2009 12. pantu, un tā nebūtu uzskatāma par ekoinovāciju. Tāpēc, lai radītu pareizus stimulus, ir lietderīgi 2009. atsauces gadu, kas līdz šim izmantots kā atskaites punkts tehnoloģijas novitātes noteikšanai, aizstāt ar dinamisku atsauces gadu. Jauno dinamisko atsauces gadu vajadzētu piemērot pieteikumiem, kas iesniegti, sākot ar 2020. gada 1. janvāri.

               (9)Ja Komisija, pamatojoties uz pieredzi, kas gūta, izvērtējot vairākas inovatīvas tehnoloģijas ar tādām pašām iezīmēm, konstatē, ka attiecībā uz šādām tehnoloģijām ir pietiekami un pārliecinoši pierādīts, ka tās atbilst Regulas (EK) Nr. 443/2009 12. pantā minētajiem atbilstības kritērijiem, vai ja inovatīva tehnoloģija nav atkarīga no konkrētā ražotāja transportlīdzekļu parametriem, vajadzētu būt iespējamam apstiprināt šo inovatīvo tehnoloģiju kā ekoinovāciju ar lēmumu, kas sniedz visiem ražotājiem iespēju sertificēt CO2 ietaupījumus, atsaucoties uz šādu lēmumu, ja ir izpildīti tajā paredzētie nosacījumi.

               (10)Lai pamatotu pieņēmumus, kas sniegti pieteikumos dažu inovatīvo tehnoloģiju kā ekoinovāciju apstiprināšanai, un parametrus, kas ierosināti izmantošanai testēšanas metodikā, ir vajadzīgi pamatīgi statistiski pierādījumi. Lai datu kopas būtu pēc iespējas plašākas, būtu jāparedz iespēja, ka ražotāju vai piegādātāju grupa pieteikumu var iesniegt kopīgi. Šādā gadījumā šādai grupai vajadzētu būt iespējai iesniegt pieteikumu, iekļaujot tajā vairākus verifikācijas ziņojumus, ja tas ir nepieciešams konfidencialitātes vai konkurences dēļ.

               (11)Lai nodrošinātu, ka sertificētie CO2 ietaupījumi, ko ražotāji izmanto mērķrādītāju ievērošanas nolūkā, ir pareizi, Komisijai vajadzētu būt iespējai ātri reaģēt un informēt ražotājus, ja tā atklāj kādas novirzes vai nekonsekvences (vai tiek par tādām informēta) testēšanas metodikā vai inovatīvajā tehnoloģijā, kas varētu ietekmēt sertificēto ietaupījumu līmeni.

               (12)Pieredze rāda, ka var būt nepieciešams koriģēt testēšanas metodikas, kas izklāstītas lēmumos, ar kuriem apstiprina ekoinovāciju, cita starpā, lai ņemtu vērā tehnikas attīstību vai lai paplašinātu apstiprināšanas lēmuma piemērošanas jomu, ietverot tajā plašāku transportlīdzekļu klāstu. Tāpēc gan sākotnējā pieteikuma iesniedzējam, gan Komisijai vajadzētu būt iespējai rosināt šādu lēmumu grozīšanu.

               (13)Tāpēc Īstenošanas regula (ES) Nr. 725/2011 būtu attiecīgi jāgroza.

               (14)Šajā regulā paredzētie pasākumi ir saskaņā ar Klimata pārmaiņu komitejas atzinumu,

               IR PIEŅĒMUSI ŠO REGULU.

               1. pants

               Īstenošanas regulu (ES) Nr. 725/2011 groza šādi:

               (1)regulas 2. pantu groza šādi:

               (a)panta 2. punkta pirmo teikumu aizstāj ar šādu:

               “Pieteikumu inovatīvas tehnoloģijas apstiprināšanai par ekoinovāciju attiecībā uz kādu tehnoloģiju var iesniegt saskaņā ar šo regulu, ja ir izpildīti šādi nosacījumi:”;

               (b)panta 2. punkta a) apakšpunktu aizstāj ar šādu:

               "a)ar to ir aprīkoti ne vairāk kā 3 % no visiem 2009. gadā reģistrētajiem jaunajiem vieglajiem pasažieru automobiļiem, ja pieteikumu iesniedz līdz 2019. gada 31. decembrim, un ne vairāk kā 3 % no visiem n-4. gadā reģistrētajiem jaunajiem vieglajiem pasažieru automobiļiem, kur n ir pieteikuma iesniegšanas gads – pieteikumiem, kurus iesniedz, sākot ar 2020. gada 1. janvāri;”

               (c)pievieno šādu 3. punktu:

               “3.Pieteikumu inovatīvas tehnoloģijas kā ekoinovācijas apstiprināšanai drīkst iesniegt ar atsauci uz standarta testa procedūru šādā veidā:

               a)līdz 2019. gada 31. decembrim – uz Eiropas Jauno braukšanas ciklu, kas minēts Regulas (EK) Nr. 692/2008 XII pielikumā;

               b)uz Vieglajiem transportlīdzekļiem paredzēto pasaules mēroga testa procedūru (WLTP), kas minēta Komisijas [2018. gada ...] [OPOCE please insert the date of entry into force of this amending Regulation] Regulā (ES) 2017/1151.”

               (2)Regulas 3. pantu groza šādi:

               i)panta c). punktu aizstāj ar šādu:

               “c)“pieteikuma iesniedzējs” ir ražotājs vai piegādātājs vai ražotāju vai piegādātāju grupa, kas iesniedz pieteikumu inovatīvas tehnoloģijas kā ekoinovācijas apstiprināšanai;”

               ii)iekļauj šādu f) punktu:

               “f)“pieprasījuma iesniedzējs” ir ražotājs vai piegādātājs vai ražotāju vai piegādātāju grupa, kas pieprasa grozīt lēmumu, ar kuru inovatīva tehnoloģija apstiprināta kā ekoinovācija.”

               (3)Regulas 4. pantu groza šādi:

               (a)virsrakstu aizstāj ar šādu:

               “Pieteikums inovatīvas tehnoloģijas kā ekoinovācijas apstiprināšanai”;

               (b)panta 2. punktu groza šādi:

                i)    ievadteikumu aizstāj ar šādu:

               “Pieteikumā inovatīvas tehnoloģijas kā ekoinovācijas apstiprināšanai iekļauj:”;

               ii)    punkta e) apakšpunktu aizstāj ar šādu:

               “e)metodiku, ko izmanto, lai pierādītu CO2 emisiju samazinājumu ar inovatīvo tehnoloģiju, tostarp atsauci uz piemērojamo standarta testa procedūru saskaņā ar 2. panta 3. punktu, vai, ja Komisija šādu metodiku jau ir apstiprinājusi, atsauci uz apstiprināto metodiku;”

               iii)punktā iekļauj šādu ea) apakšpunktu:

               "ea)vajadzības gadījumā un papildus e) apakšpunktā minētajai metodikai – vienkāršotu metodi sertificējamo CO2 ietaupījumu novērtēšanai vai iepriekšdefinētas CO2 ietaupījumu vērtības, kas jāizmanto visu ar inovatīvo tehnoloģiju aprīkoto transportlīdzekļu sertificēšanas vajadzībām;”

               iv)punkta f) apakšpunkta i) un ii) punktu aizstāj ar šādiem:

               “i)emisiju samazinājums, kas panākts ar inovatīvo tehnoloģiju, to nosakot saskaņā ar e) apakšpunktu un, attiecīgos gadījumos, saskaņā ar ea) apakšpunktu, atbilst 9. panta 1. punktā noteiktajai robežvērtībai, ņemot vērā attiecīgās tehnoloģijas nolietošanos laika gaitā;

               ii)uz inovatīvās tehnoloģijas CO2 ietaupījumiem neattiecas vai tikai daļēji attiecas standarta testa procedūras CO2 mērījumi, kas minēti Regulas (ES) Nr. 443/2009 12. panta 2. punkta c) apakšpunktā un kā noteikts šīs regulas 2. panta 3. punktā;”

               v)iekļauj šādu iv) punktu:

               “iv)CO2 samazinājuma vērtība, kas transportlīdzeklim sertifikācijas brīdī piešķirama, izmantojot vienkāršoto novērtēšanas metodi vai iepriekšdefinētās CO2 ietaupījumu vērtības, kā minēts ea) apakšpunktā, ir mazāka vai vienāda ar emisiju samazinājumu, ko panāk ar inovatīvo tehnoloģiju un nosaka, izmantojot e) apakšpunktā minēto testēšanas metodiku, ietverot jebkādu iespējamu mijiedarbību ar citām apstiprinātām ekoinovācijām.”

               (1)Regulas 5. pantu groza šādi:

               (a)virsrakstu aizstāj ar šādu:

               “Atsauce un ekoinovācija”;

               (b)panta 1. punkta a) un b) apakšpunktu aizstāj ar šādiem:

               “a)ekoinovāciju transportlīdzekli, kas aprīkojams ar inovatīvo tehnoloģiju, vai, attiecīgā gadījumā, inovatīvo tehnoloģiju kā atsevišķu sastāvdaļu;

               b)atsauces transportlīdzekli, ko neaprīko ar inovatīvo tehnoloģiju, bet kas visos citos aspektos ir identisks ekoinovāciju transportlīdzeklim, vai, attiecīgā gadījumā, atsauces tehnoloģiju kā atsevišķu sastāvdaļu.”;

               (c)panta 2. punktu aizstāj ar šādu:

               “2. Ja pieteikuma iesniedzējs uzskata, ka 8. un 9. pantā minēto informāciju var pierādīt, neizmantojot 1. punktā minētos līdzekļus, pieteikumā par inovatīvas tehnoloģijas kā ekoinovācijas apstiprināšanu iekļauj nepieciešamo informāciju, kas pamato šādu secinājumu, un metodiku, kas nodrošina līdzvērtīgus rezultātus.”;

               (d)pievieno šādu 3. punktu:

               “3.Ja pieteikumu par inovatīvas tehnoloģijas kā ekoinovācijas apstiprināšanu iesniedz ar atsauci uz WLTP, kā minēts 2. panta 3. punkta b) apakšpunktā, atsauces transportlīdzeklis ir tāds interpolācijas saimē ietilpstošs transportlīdzeklis, kas ir sliktākais variants ekoinovācijas ietaupījumu pierādīšanas vajadzībām.

               Gadījumā, kas minēts Regulas (ES) 2017/1151 XXI pielikuma 6. apakšpielikuma 1.2.3.1. punktā, atsauces transportlīdzeklis ir testa transportlīdzeklis H.

               Atsauces transportlīdzekļa izvēli pamato ar pārliecinošiem un neatkarīgiem statistikas datiem, pamatojoties uz kuriem var izdarīt verificējamus pieņēmumus par atsauces transportlīdzekļa piemērotību un reprezentativitāti.”

               (2)Regulas 7. pantu groza šādi:

               (a)pievieno šādu 1.a) punktu:

               "1.a)
                     Ja pieteikuma iesniedzējs ir ražotāju vai piegādātāju grupa, ir spēkā šādi nosacījumi:

               a)attiecīgā gadījumā, proti, ja to pieprasa pieteikuma par inovatīvas tehnoloģijas kā ekoinovācijas apstiprināšanu saturs, 2. punkta a) līdz e) apakšpunktā minētās pārbaudes neatkarīgā un sertificētā iestāde veic attiecībā uz katru pieteikuma iesniedzēju grupas locekli;

               b)ja tas vajadzīgs konfidencialitātes vai konkurences iemeslu dēļ, pieteikuma iesniedzēju grupas locekļi dažādām datu kopām, ar ko pamato to pašu pieteikumu, drīkst iesniegt vairākus pārbaudes ziņojumus.”;

               (b)panta 2. punktu groza šādi:

               i)iekļauj šādu ca) apakšpunktu:

               “ca)regulas 4. panta 2. punkta ea) apakšpunkta gadījumā pārbauda, vai apakšpunktā minētā vienkāršotā novērtēšanas metode vai iepriekšdefinētās CO2 ietaupījumu vērtības ir atbilstošas, lai sertificētu CO2 ietaupījumus attiecīgajiem transportlīdzekļiem, kas minēti 4. panta 2. punkta d) apakšpunktā, un atbilst minimālajām prasībām, kas noteiktas 4. panta 2. punkta f) apakšpunkta iv) punktā;”

               ii)pievieno šādu daļu:

               c) un ca) apakšpunkta vajadzībām neatkarīgā un sertificētā iestāde nodrošina pārbaudes vajadzībām sagatavotos testēšanas protokolus.”;

               (c)panta 3. punkta pirmo daļu aizstāj ar šādu:

               “Lai CO2 emisiju ietaupījumus sertificētu saskaņā ar 11. pantu, neatkarīgā un sertificētā iestāde pēc ražotāja pieprasījuma sagatavo ziņojumu par vairāku tādu ekoinovāciju mijiedarbību, kas uzstādītas viena tipa, varianta, versijas vai, attiecīgā gadījumā, interpolācijas saimes transportlīdzekļiem.”;

               (3)Regulas 8. pantu groza šādi:

               (a) panta 1. punkta a) un b) apakšpunktu aizstāj ar šādiem:

               “a)CO2 emisijas no atsauces transportlīdzekļa un no ekoinovāciju transportlīdzekļa ar darbojošos inovatīvo tehnoloģiju, pierādīšanai izmantojot 4. panta 2. punkta e) apakšpunktā minēto metodiku un, attiecīgā gadījumā, tā paša panta ea) apakšpunktā minēto vienkāršoto novērtēšanas metodi;

               b)CO2 emisijas no atsauces transportlīdzekļa un no ekoinovāciju transportlīdzekļa ar darbojošos inovatīvo tehnoloģiju, pierādīšanai izmantojot standarta testa procedūras, kā norādīts 2. panta 3. punkta a) vai b) apakšpunktā.”;

               (b)panta 2. punktā pievieno šādu daļu:

               “Ja pieteikums par inovatīvas tehnoloģijas kā ekoinovācijas apstiprināšanu tiek iesniegts ar atsauci uz 2. panta 3. punkta b) apakšpunktu, ietaupījumu noteikšanas vajadzībām ir jānovērtē nenoteiktība un jāizsaka tā skaitliski. Skaitliski izteikto nenoteiktību atņem no kopējiem ietaupījumiem.”;

               (c)pievieno šādu 3. punktu:

               “3.
                     Ja saskaņā ar 4. panta 2. punkta ea) apakšpunktu ir ierosinātas iepriekšdefinētas CO2 ietaupījumu vērtības, tās ir tādas, kas ir zemākas vai vienādas ar kopējiem ietaupījumiem, kas noteikti saskaņā ar 2. punktu.”

               (4)Regulas 9. pantu groza šādi:

               (a)panta 1. punktu aizstāj ar šādu:

               “1. Minimālais samazinājums, kas ar inovatīvo tehnoloģiju jāsasniedz saskaņā ar 8. panta 2. punktu, ir:

               a)1 g CO2/km, ja pieteikumus iesniedz ar atsauci uz 2. panta 3. punkta a) apakšpunktu;

               b)0,5 g CO2/km, ja pieteikumus iesniedz ar atsauci uz 2. panta 3. punkta b) apakšpunktu.”;

               (b)panta 2. punktā tekstu “standarta pārbaudes ciklu” un “standarta pārbaudes cikls” aizstāj ar tekstu “standarta testa procedūru” un “standarta testa procedūra”.

               (5)Regulas 10. panta virsrakstu aizstāj ar šādu:

               “Pieteikuma inovatīvas tehnoloģijas kā ekoinovācijas apstiprināšanai izvērtēšana”.

               (6)Regulas 11. pantu groza šādi:

               (a)panta 2. punktu aizstāj ar šādu:

               “2.Ar ekoinovāciju iegūtos sertificētos CO2 ietaupījumus, ko pierāda atbilstošais lēmums apstiprināt inovatīvo tehnoloģiju kā ekoinovāciju, norāda atsevišķi gan tipa apstiprinājuma dokumentācijā, gan atbilstības sertifikātā saskaņā ar Direktīvu 2007/46/EK, pamatojoties uz testiem, ko tehniskie dienesti veikuši saskaņā ar minētās direktīvas 11. pantu, izmantojot apstiprināto testēšanas metodiku.

               Ja vien apstiprināšanas lēmuma prasības neparedz citādi, tad no kopējiem sertificējamajiem ietaupījumiem atņem 8. panta 2. punktā minēto skaitliski izteikto nenoteiktību. Ja CO2 emisiju ietaupījumi no konkrēta tipa, varianta, versijas vai, attiecīgā gadījumā, interpolācijas saimes transportlīdzeklim paredzētas ekoinovācijas ir mazāki par 9. panta 1. punktā noteikto robežvērtību, ietaupījumus nesertificē.

               Ja apstiprināšanas lēmumā ir norādīti iepriekšdefinēti CO2 ietaupījumi, kas noteikti saskaņā ar 4. panta 2. punkta ea) apakšpunktu, attiecīgo iepriekšdefinēto ietaupījumu vērtību drīkst ierakstīt tieši tipa apstiprināšanas dokumentācijā ar nosacījumu, ka apstiprinātāja iestāde spēj apstiprināt, ka transportlīdzeklis ir aprīkots ar attiecīgo tehnoloģiju saskaņā ar apstiprināšanas lēmuma specifikācijām.”;

               (b)panta 4. punkta otrajā daļā vērtību "1 g CO2/km” aizstāj ar "0,5 g CO2/km”.

               (7)Regulas 12. pantu groza šādi:

               (a)panta 1. punktā pēc otrās daļas iekļauj šādu daļu:

               “Ja Komisija konstatē vai tiek informēta par novirzēm vai nekonsekvenci testēšanas metodikā vai inovatīvajā tehnoloģijā salīdzinājumā ar informāciju, ko tā saņēmusi kā daļu no pieteikuma inovatīvas tehnoloģijas kā ekoinovācijas apstiprināšanai, tā drīkst arī par to informēt ražotāju.”;

               (b)panta 3. punktu aizstāj ar šādu:

               “Ražotājs, kuram sertificētos CO2 ietaupījumus vairs neņem vērā, drīkst pieteikties jaunai attiecīgo transportlīdzekļu sertificēšanai saskaņā ar 11. pantā noteikto procedūru vai, attiecīgā gadījumā, drīkst pieprasīt grozīt apstiprināšanas lēmumu saskaņā ar 12.a pantu, ko pamato ar tādiem pierādījumiem, kas nepieciešami, lai apstiprinātu testēšanas metodikas piemērotību un ar inovatīvo tehnoloģiju sasniegto CO2 ietaupījumu līmeni.”

               (8)Iekļauj šādu 12.a pantu:

               "12.a pants

               Lēmuma par inovatīvas tehnoloģijas kā ekoinovācijas apstiprināšanu grozīšana

               1.Ražotājs vai piegādātājs, tostarp pieteikuma sākotnējais iesniedzējs, drīkst iesniegt Komisijai pieprasījumu grozīt spēkā esošu apstiprināšanas lēmumu. Pieprasījumu un visus apliecinošos dokumentus iesniedz arī pa elektronisko pastu vai ar elektronisko datu nesēju vai augšupielādē Komisijas pārvaldītā serverī. Rakstiskajā pieprasījumā iekļauj apliecinošo dokumentu sarakstu.

               2.Līdz ar grozījumu pieprasījumu iesniedz šādu informāciju un pierādījumus:

               a)pieprasījuma iesniedzēja kontaktinformāciju;

               b)atsauci uz grozāmo apstiprināšanas lēmumu;

               c)ierosināto grozījumu aprakstu, tostarp šāda apraksta kopsavilkumu;

               d) pierādījumus, kas apliecina grozījumu nepieciešamību un piemērotību;

               e)pierādījumus, kas apliecina, ka emisiju samazinājums, ko sasniedz ar inovatīvo tehnoloģiju, to nosakot ar grozīto testēšanas metodiku vai, attiecīgā gadījumā, ar jauno vai grozīto vienkāršoto novērtēšanas metodi vai iepriekšdefinētajiem CO2 ietaupījumiem, atbilst attiecīgajai robežvērtībai, kas noteikta 9. panta 1. punktā, ņemot vērā attiecīgās tehnoloģijas nolietošanos laika gaitā;

               f) īpašu validācijas ziņojumu, kuru sagatavojusi neatkarīga un sertificēta iestāde un kurā apliecināts, ka:

               i)grozītā testēšanas metodika atbilst 6. panta 1. punktā noteiktajām prasībām un, attiecīgā gadījumā, 4. panta 2. punkta f) apakšpunkta iv) punktā noteiktajām prasībām;

               ii)emisiju samazinājums, ko sasniedz ar inovatīvo tehnoloģiju, to nosakot ar grozīto testēšanas metodiku vai, attiecīgā gadījumā, ar jauno vai grozīto vienkāršoto novērtēšanas metodi vai iepriekšdefinētajiem CO2 ietaupījumiem, atbilst attiecīgajai robežvērtībai, kas noteikta 9. panta 1. punktā, ņemot vērā attiecīgās tehnoloģijas nolietošanos laika gaitā.

               3.Saņemot grozījumu pieprasījumu, Komisija publisko 2. punkta c) apakšpunktā minēto grozījumu apraksta kopsavilkumu.

               4.Komisija izvērtē grozījumu pieprasījumu un deviņu mēnešu laikā pēc pilnīga pieprasījuma saņemšanas groza apstiprināšanas lēmumu, ja netiek celti iebildumi par ierosināto grozījumu piemērotību.

               Grozītajā apstiprināšanas lēmumā, kur nepieciešams, norāda tā piemērojamību un informāciju, kas nepieciešama, lai CO2 ietaupījumus sertificētu saskaņā ar šās regulas 11. pantu, ja nepieciešams, piemērojot izņēmumus tiesībām uz publisku piekļuvi dokumentiem atbilstīgi Regulai (EK) Nr. 1049/2001.

               5.
                     Komisija drīkst pieprasīt veikt izmaiņas ierosinātajos grozījumos. Šādā gadījumā Komisija par ierosinātajiem grozījumiem apspriežas ar pieprasījuma iesniedzēju, kā arī citām attiecīgām ieinteresētajām personām, tostarp pieteikuma par inovatīvās tehnoloģijas kā ekoinovācijas apstiprināšanas sākotnējo iesniedzēju, un, attiecīgā gadījumā, ņem vērā saņemtās piezīmes.

               6.Izvērtēšanas periodu drīkst pagarināt par pieciem mēnešiem, ja Komisija konstatē, ka inovatīvās tehnoloģijas un saistītās testēšanas metodikas sarežģītības vai grozījumu pieprasījuma apjoma un satura dēļ pieprasījumu nevar pienācīgi izvērtēt deviņu mēnešu izvērtēšanas periodā.

               Ja vērtēšanas periods ir jāpagarina, Komisija to paziņo pieprasījuma iesniedzējam 40 dienu laikā pēc pieprasījuma saņemšanas.

               7.Komisija drīkst jebkurā laikā grozīt apstiprināšanas lēmumu pēc savas iniciatīvas, jo īpaši, lai ņemtu vērā tehnikas attīstību. Komisija par grozījumiem, kurus tā apsver, apspriežas ar pieteikuma par inovatīvās tehnoloģijas kā ekoinovācijas apstiprināšanu sākotnējo iesniedzēju un citām attiecīgām ieinteresētajām personām un, attiecīgā gadījumā, ņem vērā saņemtās piezīmes.”

               (9)Regulas 14. pantu svītro.

               2. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 21.2.2018

                     Komisijas vārdā –

                     priekšsēdētājs
                     Jean-Claude JUNCKER

                     (1)

                        OV L 140, 5.6.2009., 1. lpp.

                     (2)

                        Komisijas 2017. gada 1. jūnija Regula (ES) 2017/1151, ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).

                     (3)

                        Komisijas 2008. gada 18. jūlija Regula (EK) Nr. 692/2008, ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).

                     (4)

                        Komisijas 2017. gada 2. jūnija Īstenošanas regula (ES) 2017/1153, ar ko nosaka metodoloģiju to korelācijas parametru noteikšanai, kas vajadzīgi, lai atspoguļotu izmaiņas reglamentētajā testa procedūrā, un groza Regulu (ES) Nr. 1014/2010 (OV L 175, 7.7.2017., 679. lpp.).

                     (5)

                        Komisijas 2011. gada 26. jūlija Īstenošanas regula (ES) Nr. 725/2011 ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).